*Likumprojekts*

**Grozījumi Sporta likumā**

Izdarīt Sporta likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 23. nr.; 2004, 5. nr.; 2005, 14. nr.; 2006, 24. nr.; 2009, 6., 13. nr.; Latvijas Vēstnesis, 2016, 31., 82. nr.; 2017, 128. nr., 2018, 111.nr.) šādus grozījumus:

1. 11.2 pantā:

Izteikt pirmās daļas 2.punktu šādā redakcijā:

“2) sagatavo un apstiprina ikgadējo dopinga kontroļu analīžu plānu un ikgadējo pārbaudāmo sportistu reģistru, kā arī varsagatavot citus pārbaudāmo sportistu nacionālosreģistrus, tai skaitā iekļaujot prasības informācijai par sportistu atrašanās vietu;”.

Izteikt pirmās daļas 5.punktu šādā redakcijā:

“5) ja konstatē antidopinga noteikumu pārkāpumu, ir tiesīgs noteikt sportistam vai sporta darbiniekam pagaidu aizliegumu piedalīties sporta sacensībās vai veikt jebkādas darbības sporta jomā, izņemot individuālas fiziskās aktivitātes un dalību Latvijas Antidopinga biroja apstiprinātā izglītības vai rehabilitācijas programmā;“.

Papildināt pirmās daļas 6.punktu pēc vārda “komisijā” ar vārdiem “izņemot gadījumos, kas minēti šā likuma 11.3 panta (21) daļā;”.

Izteikt trešo daļu šādā redakcijā:

“(3) Sportists vai sporta darbinieks sūdzības par šā panta pirmās daļas 2., 3., 4. un 6. punktā minētajiem Latvijas Antidopinga biroja pasākumiem var iesniegt starptautiskajā Sporta arbitrāžas tiesā vai Pasaules Antidopinga aģentūrā atbilstoši antidopinga konvenciju noteikumiem vai Nacionālajiem antidopinga noteikumiem. Sportists vai sporta darbinieks sūdzību par šā panta pirmās daļas 5. punktā minēto lēmumu var iesniegt Disciplinārajā antidopinga komisijā ar tiesībām pārsūdzēt pieņemto lēmumu Pārsūdzības komisijā vai starptautiskajā Sporta arbitrāžas tiesā, ja pārkāpums saistīts ar starptautiska līmeņa sportistu vai dalību starptautiska līmeņa sacensībās atbilstoši antidopinga konvenciju noteikumiem vai Nacionālajiem antidopinga noteikumiem. Šo sūdzību izskatīšanā nav piemērojams [Administratīvā procesa likums](https://likumi.lv/ta/id/55567-administrativa-procesa-likums).”.

Papildināt ar ceturto daļu šādā redakcijā:

“(4) Latvijas Antidopinga biroja pieņemtie lēmumi, kas pieņemti atbilstoši šā likuma 11.3 panta (21) daļai, ir pārsūdzami Pārsūdzības komisijā saskaņā ar šā likuma 11.5 panta pirmo daļu, vai starptautiskajā Sporta arbitrāžas tiesā, ja lēmums ir pieņemts par starptautiska līmeņa sportistu, vai ir saistīts ar starptautiska līmeņa sacensībām atbilstoši antidopinga konvenciju noteikumiem un Nacionālajiem antidopinga noteikumiem. Šo sūdzību izskatīšanā nav piemērojams [Administratīvā procesa likums](https://likumi.lv/ta/id/55567-administrativa-procesa-likums).”.

1. 11.3 pantā:

Izteikt pirmās daļas pirmo teikumu šādā redakcijā:

“(1) Disciplinārā antidopinga komisija atbilstoši Nacionālajiem antidopinga noteikumiem un šā panta sestajā daļā minētajiem Ministru kabineta noteikumiem, kā arī šā likuma 11.2 panta pirmās daļas 5. un 6. punkta noteikumiem izskata pagaidu aizlieguma piešķiršanas pamatotību pēc sportista vai sporta darbinieka, kuram piešķirts pagaidu aizliegums, sūdzības iesniegšanas, kā arī antidopinga noteikumu pārkāpumus, izņemot gadījumus, kas minēti šā panta (21) daļā.”.

Papildināt ar (2)1 daļu šādā redakcijā:

“(21) Latvijas Antidopinga birojs nevēršas Disciplinārajā antidopinga komisijā gadījumos, ja tiek noslēgta vienošanās par antidopinga noteikumu pārkāpuma atzīšanu un sankciju pieņemšanu vai ja sportists vai sporta darbinieks personīgi ir atteicies no lietas izskatīšanas tiesībām, kā arī ja sportists vai sporta darbinieks neapstrīd Latvijas Antidopinga biroja lēmumu par antidopinga noteikumu pārkāpumu, tam īpaši noteiktā termiņā atbilstoši Nacionālajiem antidopinga noteikumiem. Ministru kabinets nosaka kārtību, termiņus un nosacījumus, kādos Latvijas Antidopinga birojs pieņem lēmumus par antidopinga noteikumu pārkāpumiem, slēdz vienošanās un piešķir sankcijas.”.

1. 11.4 pantā:

Izteikt otro daļu šāda redakcijā:

“(2) Terapeitiskās lietošanas izņēmumu komisijā, iesniedzot terapeitiskās lietošanas izņēmumu pieteikuma anketu Latvijas Antidopinga birojam, vēršas sportists, kurš nav starptautiska līmeņa sportists un, kuram, pamatojoties uz medicīniskām indikācijām, nepieciešams lietot zāles, kuru sastāvā ir aizliegtās vielas vai pielietot aizliegtas metodes, kas iekļautas [2005.](https://m.likumi.lv/ta/id/55567-administrativa-procesa-likums#piel2005) gada [19.](https://m.likumi.lv/ta/id/55567-administrativa-procesa-likums#piel19) oktobra Starptautiskās konvencijas pret dopingu sportā [1.](https://m.likumi.lv/ta/id/55567-administrativa-procesa-likums#piel1) pielikumā.”.

Izteikt ceturto daļu šādā redakcijā:

“(4) Terapeitiskās lietošanas atļauja dod tiesības sportistam lietot aizliegtās vielas vai aizliegtās metodes, kas ir iekļautas [2005.](https://likumi.lv/ta/id/55567-administrativa-procesa-likums#piel2005) gada [19.](https://likumi.lv/ta/id/55567-administrativa-procesa-likums#piel19) oktobra Starptautiskās konvencijas pret dopingu sportā [1.](https://likumi.lv/ta/id/55567-administrativa-procesa-likums#piel1) pielikumā, medicīnisku iemeslu dēļ. Sūdzības par terapeitiskās lietošanas atļaujas neizsniegšanu var tikt iesniegtas Pārsūdzības komisijā atbilstoši antidopinga konvenciju noteikumiem vai Nacionālajiem antidopinga noteikumiem. Šo sūdzību izskatīšanā nav piemērojams [Administratīvā procesa likums](https://m.likumi.lv/ta/id/55567-administrativa-procesa-likums).”.

Papildināt ar (4)1 un (4)2 daļu šādā redakcijā:

“(41) Sportists vai Latvijas Antidopinga birojs var lūgt Pasaules Antidopinga aģentūrai pārskatīt attiecīgās Starptautiskās federācijas Terapeitiskās lietošanas izņēmumu komisijas lēmumu neatzīt Latvijas Antidopinga biroja Terapeitiskās lietošanas izņēmumu komisijas piešķirtu terapeitiskās lietošanas izņēmuma atļauju;

(42) Sūdzību par Pasaules Antidopinga aģentūras lēmumu atcelt Latvijas Antidopinga biroja Terapeitiskās lietošanas izņēmumu komisijas piešķirtu terapeitiskās lietošanas izņēmuma atļauju, sportists vai Latvijas Antidopinga birojs var iesniegt starptautiskajā Sporta arbitrāžas tiesā.”.

1. 11.5 pantā:

Izteikt pirmo daļu šādā redakcijā:

“(1) Pārsūdzības komisija atbilstoši antidopinga konvenciju noteikumiem un Nacionālajiem antidopinga noteikumiem, izņemot gadījumus, kas saistīti ar starptautiska līmeņa sportistu vai gadījumus, kas izriet no dalības starptautiskā sporta pasākumā, izskata:

1. sportistu vai sporta darbinieku sūdzības par Disciplinārās antidopinga komisijas lēmumiem noteikt pagaidu aizliegumu piedalīties sporta sacensībās vai veikt jebkādas darbības sporta jomā, izņemot individuālas fiziskās aktivitātes un dalību Latvijas Antidopinga biroja apstiprinātā izglītības vai rehabilitācijas programmā;
2. sportistu sūdzības par Terapeitiskās lietošanas izņēmumu komisijas lēmumiem nepiešķirt terapeitiskās lietošanas atļauju;
3. sūdzības par Disciplinārās antidopinga komisijas vai Latvijas Antidopinga biroja lēmumiem par antidopinga noteikumu pārkāpuma konstatēšanu, sankciju piešķiršanu vai nepiešķiršanu, kā arī lēmumiem, kuros antidopinga noteikumu pārkāpums nav konstatēts.
4. sūdzības par Latvijas Antidopinga biroja lēmumiem neturpināt antidopinga noteikumu pārkāpuma izskatīšanu pēc nelabvēlīgu dopinga kontroles analīžu rezultātu, netipisku dopinga kontroles atradņu saņemšanas, kā arī pēc pārbaudes un izmeklēšanas veikšanas;
5. sūdzības par Disciplinārās antidopinga komisijas lēmumiem atcelt pagaidu aizliegumu, Latvijas Antidopinga biroja lēmumiem par pagaidu aizlieguma nepiešķiršanu, kā arī sūdzības iesniegšanas un pārsūdzības tiesību nenodrošināšanu sportistam un sporta darbiniekam pagaidu aizlieguma piešķiršanas gadījumā;
6. sūdzības par Latvijas Antidopinga biroja vai Disciplinārās antidopinga komisijas lēmumiem, kuros Latvijas Antidopinga birojam nav bijušas tiesības pieņemt lēmumus par antidopinga noteikumu pārkāpumiem un sankcijām;
7. sūdzības par Latvijas Antidopinga birojam lēmumiem nenodrošināt sportistam vai sporta darbiniekam tiesības slēgt vienošanos par antidopinga noteikumu pārkāpuma atzīšanu un sankciju pieņemšanu, neatzīt citu antidopinga organizāciju pieņemtos lēmumus par saistošiem, kā arī par antidopinga noteikumu pārkāpuma izskatīšanas pārtraukšanu citu iemeslu dēļ;
8. sūdzības par Disciplinārās antidopinga komisijas vai Latvijas Antidopinga biroja lēmumiem sportista vai sporta darbinieka noteiktās diskvalifikācijas vai pagaidu aizlieguma neievērošanu;
9. sūdzības par Latvijas Antidopinga biroja lēmumiem saistībā ar sportista vai sporta darbinieka būtiskas palīdzības sniegšanu citu antidopinga noteikumu pārkāpumu atklāšanā;
10. sūdzības par Pasaules Antidopinga aģentūras lēmumiem nepiešķirt sportistam sešu mēnešu paziņošanas izņēmumu pirms atgriešanās sportā, kā arī Latvijas Antidopinga biroja lēmumu sportistam vai sporta darbiniekam piešķirto sankciju pārskatīšanu atbilstoši antidopinga konvencijas noteikumiem.”

Papildināt ar (1)1 daļu šādā redakcijā:

“(11) Sūdzības parDisciplinārās antidopinga komisijas vai Latvijas Antidopinga biroja lēmumiem, kuri pieņemti par starptautiska līmeņa sportistiem vai kas saistīti ar dalību starptautiskā sporta pasākumā, sūdzības par Pasaules Antidopinga aģentūras lēmumiem, nosakot atbildīgo par antidopinga noteikumu pārkāpuma pārbaudes veikšanu, kā arī lēmumiem, ka Latvijas Antidopinga birojs ir atteicies no pārbaudes veikšanas vai pārbaudi nav veicis saprātīgā termiņā pēc pārbaudes veikšanas nodošanas Latvijas Antidopinga birojam, ir iesniedzamas starptautiskajā Sporta arbitrāžas tiesā.”.

1. Papildināt likumu ar 11.6 pantu šādā redakcijā:

“**11.6 pants. Starptautiskās sporta un citu dalībvalstu antidopinga organizācijas.**

Pasaules Antidopinga aģentūra, Starptautiskā Olimpiskā komiteja, Starptautiskā Paralimpiskā komiteja un citas dalībvalsts antidopinga organizācijas pārsūdzības tiesības īsteno atbilstoši antidopinga konvencijām.”.

1. Papildināt 13.panta septīto daļu aiz vārda “aktos” ar vārdiem “antidopinga konvencijās ”.

Ministru prezidents A. K. Kariņš

Veselības ministrs D. Pavļuts

Iesniedzējs: veselības ministrs D. Pavļuts

Vīza: Valsts sekretāre D. Mūrmane-Umbraško